Raivo Tamm: asüülireeglite ajakohastamata jätmine on moraalselt vale
#000003
Praegu on õige aeg palju jõulisemalt tegutseda, et leida Euroopas omale mõttekaaslasi asüülireeglite ajakohastamiseks. Senise asüülisüsteemi läbikukkumist kogevad riigid praegu oma nahal, kirjutab Raivo Tamm.
#000004
Rainer Kattel on avaldanud arvamust, et migrantide tagasitõrjumine Euroopa Liidu piiridelt on ebainimlik ja moraalselt vale, sest sarnaneb Eesti sõjapõgenike olukorraga Rootsis 1944. aastal. See on väga ebaõnnestunud võrdlus ja järeldus.
#000005
Eesti ja teised Euroopa Liidu piiririigid tegutsevad praegu moraalikompassi järgi õigesti, et vastu seista autoritaarsete režiimide väljapressimisele ning inimkaubitsejate nuumamisele. Euroopas hakkab õnneks üha rohkem inimesi sellest aru saama.
#000006
Eesti paadipõgenikud olid 1944. aastal täiesti teises olukorras, kui praegu Poola ja Leedu piiri illegaalselt ületada soovivad migrandid. Eestlased põgenesid otsese terrori, tagakiusamise, varade rekvireerimise, küüditamiste ja muude inimsusevastaste kuritegude eest lähimasse turvalisse riiki – Rootsi. Vale oleks Poola piiri ründavaid migrante isegi pagulasteks nimetada, sest nende jaoks pole Poola ammugi lähim turvaline riik.
#000007
Valgevenest Euroopa Liidu piiri ületada soovivad inimesed ei põgene otsese terrori eest, vaid lendasid turistina Valgevenesse, et sealt teadlikult illegaalsed Euroopa Liitu siseneda. On teada, et suurem osa neist tuleb Iraagi Kurdistanist, mis on selle riigi üks stabiilsemaid piirkondi. Nad põhjendavad oma tegutsemist nagu ühest suust: "Me ei näe oma riigis enam tulevikku ja tahame paremat elu".
#000008
Need põhjendused ei tähenda, et kodumaale jäämise korral türanlik režiim need inimesed lihtsalt ära tapaks või küüditaks. Hoopis teine olukord oli 1944. aastal siin. Eestlased teadsid täpselt, mis nendega juhtuma hakkab, sest kogemused eelmisest punavõimude okupatsioonist ja juuniküüditamisest olid värskelt meeles.
#000009
Olukord oleks võrreldav siis, kui Aleksandr Lukašenko režiim tapaks ja küüditaks valimatult oma elanikke ning Lätti, Leetu ja Poola põgeneksid tuhanded valgevenelased. Sel juhul võtaksid ilmselt lätlased, leedukad ja poolakad nad avasüli vastu ja pakuks varjupaika. Ka Eesti osaleks kindlasti aktiivselt valgevenelaste päästmises.
#000010
Poola ja Baltimaad, eelkõige Leedu, on sellega juba tegelenud, kui möödunud aastal pakuti asüüli Valgevene opositsionääridele, keda oma kodumaal ähvardas vägivald ja tagakiusamine.
#000011
Ebamoraalne oleks hoopis lahendus tantsida migrantide abil väljapressimisega tegelevate autoritaarsete režiimide pilli järgi. Väljapressimisele allumine näitaks üles nõrkust. Tagajärjena võime kindlad olla, et autoritaarsed režiimid kasutavad uuesti, taas inimelude hinnaga.
#000012
Ebainimlik on aidata täita türannide, maffiameeste ja inimkaubitsejate taskuid, kes teenivad Euroopa Liidu nõrgast piirikaitsest otsest tulu. Teadmine, et Euroopa piirid ei pea, on aidanud kaasa inimkaubitsejate tegevusele, mille tagajärjel lebab ainuüksi Vahemere põhjas tuhandeid migrantide surnukehi.
#000013
Need kõik on eelmise rändekriisi õppetunnid, millest on üha rohkem Euroopa riike hakanud aru saama. Euroopa Liidu 12 liikmesriiki, sealhulgas Eesti, saatsid oktoobris Euroopa Komisjonile pöördumise palvega asüülireegleid ajakohastada ning arvestada praeguste ohtude, sealhulgas hübriidrünnakuga.
#000014
"Kui möödunud rändekriisi ajal hurjutati Ungarit piiritara ehitamise eest, siis nüüd on valdav enamus Euroopast oma piiri kaitsva Poola selja taga."
#000015
Pöördumine näitab, et Euroopas on lõpuks asjad, ehkki aeglaselt, hakanud õiges suunas liikuma. Arvestades, et mõned aastad tagasi oli igasuguse piiritara jutt Euroopa Liidu tasandil tabuteema, on 12 liikmesriigi üleskutse märgilise tähendusega. Suhtumise muutumist näeme ka retoorikas: kui möödunud rändekriisi ajal hurjutati Ungarit piiritara ehitamise eest, siis nüüd on valdav enamus Euroopast oma piiri kaitsva Poola selja taga.
#000016
Ehkki Eesti on valinud Euroopa Liidus mõistlikkuse poole, oleme tegutsenud liiga aeglaselt. Eesti oleks pidanud hakkama piiritara kiirendatud korras välja ehitama juba mitu kuud tagasi, juba enne seda, kui Poola kuulutas välja eriolukorra. Piltlikult öeldes nägime toona, kuidas naabritel maja põleb, kuid toona ise ühtegi ettevaatusabinõud ette ei võtnud.
#000017
Eesti peaks praegu koos oma EL-i partneritega näitama üles veelgi suuremat otsustavust nii diplomaatias kui ka piirirajatiste loomisel.
#000018
Praegu on õige aeg palju jõulisemalt tegutseda, et leida Euroopas endale mõttekaaslasi asüülireeglite ajakohastamiseks. Senise asüülisüsteemi läbikukkumist kogevad riigid praegu oma nahal.
#000019
Euroopa Kontrollikoda avaldas alles septembris raporti, mille kohaselt ei toimi ka illegaalide väljasaatmine pärast nende asüülitaotluse rahuldamata jätmist: välja saadetakse kõigest viiendik. See on selge näide, kui halvasti praegune asüülisüsteem toimib.
#000020
Õnneks arvavad Eestis vaid üksikud inimesed, et senisel süsteemil pole häda midagi ning 12 EL-i liikmesriiki on valel teel. Mõnede jaoks tunduvad "euroopalikud väärtused" tähendavat äraspidist arusaama, et igaühel on õigus ilma igasuguste tagajärgedeta ebaseaduslikult Euroopa Liidu pinnale astuda. Paraku on sellise väärarusaama levik arengumaades peamine põhjus, miks nii suured hulgad tulevad oma eluga riskides Euroopa Liitu paremat elu otsima. Sellise inimelusid ohtu seadva arusaama levitamine on ebainimlik ja moraalselt vale.
#000021
Leedu soovib muuta EL-i varjupaigamenetluse reegleid
#000023
Läti võimude sõnul saavad nad suurenenud rändesurvega hakkama
#000024
Leedu välispoliitiline julgus tekitab kodumaal vastakaid hinnanguid
#000025
Raul Rebane: Vene televisioon ja Valgevene
#000026
Läti piiri üritab kuuendat päeva järjest ületada suur hulk migrante
#000027
USA ja Euroopa laiendasid sanktsioone Valgevenele
#000029
Poola pidas öösel piiril kinni 45 agressiivset migranti
#000031
Saksamaa siseminister: me pakume migrantidele abi, aga ei võta neid vastu
#000032
Ilves: Ida-Euroopaga mittearvestamine lõppeb halvasti
#000033
Euroopa Komisjon eitab läbirääkimiste pidamist Valgevenega
#000034
Jaanus Terasmaa: vesi kui XXI sajandi julgeolekurisk ja sõdade põhjus
#000039
Mihkel Mutt: maailmalõpp pole ligi tulnud
#000041
Riho Paramonov: mõlgutusi sõjaaja ajakirjanduskeelest
#000042
Mari Peegel: Koidula pole ainus naine, kes väärib oma tänavat
#000044
Pakistanis hukkus õnnetustes üle poolesaja inimese
#000046
Shiffrinil jäi sümboolses paigas rekord kordamata
#000048
Harjumaal hukkus vastu puud sõitnud kaubikus kaks inimest
#000049
Õppekogunemise Okas aktiivne faas sai läbi
#000050
Muuseum kogub inimeste fotosid ja mälestusi Palmse mõisast
#000051
Ilves tuli pühapäeval kuuendaks, MK-sarjas vahetus üldliider
#000053
ETV2 teemaõhtu pühendub eesti kirjandusklassikale
#000054
Briti peaminister tagandas maksupettuses kahtlustatava konservatiivide juhi
#000055
"Savvusanna sõsarate" meeskond jõudis Eestisse: järgmine siht on Oscarid
#000056
Iraani meedia: riiki tabas droonirünnak laskemoonatehase vastu
#000057
Andersson sai Les Rousses'is teise võidu
#000058
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000059